Ek het 'n hele paar jaar gelede jou boek gekoop maar eers onlangs begin lees(by hoofstuk 38 op die oomblik). Was ook al toevallig op jou (gewese?) plaas, die Cowboy school, waar ek 'n paar baie lekker boots gekoop het. My ouers woon nog al die jare daar in die omgewing (Hartebeestfontein).
Ek moet sê die dikte van jou boek het waarskynlik veroorsaak dat ek dit nooit voorheen gelees het nie, lol. Was maar redelik onlangs wat ek besluit het om die boek te vat en jou kant van die saak te lees. Soos jy duidelik verseker self weet is daar geweldig baie informasie en disinformasie in die wêreld en na aanleiding van 'n ander boek geskryf deur 'n vorige NIS agent het ek onthou dat ek iewers 'n boek van jou nog het en besluit om die te lees (baie inligting in hierdie tipe biografieë alhoewel altyd nogal moeilik om waarheid en leuens te onderskei). My belangstelling was nie werklik om meer te weet omtrent EO. Was meer om meer agtergrond te kry oor die vorige "bedeling" (regering) se optredes maar ek moet sê jou boek was baie interessant en het heelwat dinge bevestig oor wêreld gebeure en optredes van sekere wêreld organisasie. As leek bly dit 'n interessante wêreld en kan mens baie inligting bekom deur hierdie tipe boeke te lees (het ek al agter gekom) maar dit bly maar moeilik om waarheid en leuen te onderskei en elkeen probeer ook maar deur sy "eie" metodes om sin te probeer maak van dit alles. Deur uit die geskiedenis te leer kan mens beter die toekoms in gaan (wyse manne lank voor my wat hierdie waarhede kwytgeraak, lol) en daarom dat hierdie gebeure my o.a interesseer.
Wat vir my baie interessant is omtrent jou boek is die erge propaganda veldtog wat teen EO gestry was. Soos ek reeds genoem het was dit vir my 'n bevestiging van sekere organisasies se MO (agter die gordyne). Dit bevestig ook maar net weer (ongelukkig) dat regerings nie maklik vertrou kan word nie.
Eerlik gesê, ek is nou nie juis 'n ondersteuner van die bestaande regering nie aangesien sekere aspekte van die vorige bedeling vir my meer sin maak maar dit is maar 'n persoonlike oortuiging. Uit jou boek is dit duidelik dat jy nie in politiek belangstel nie en jou ook nie deur godsdiens laat beïnvloed nie (beide "belangrik" in my beskeie mening). Snaaks genoeg het ek heelwat respek vir die feit dat jy jou nie daardeur laat beïnvloed nie (godsdiens/politiek) en plaas dit jou (en ander in baie gevalle) in 'n (unieke)posisie om in baie gevalle 'n baie nugtere opsomming te kan maak van 'n spesifieke saak (iets wat ek sal erken die res van ons ook by kan leer!).
Ek sou baie graag wou hoor hoe jy die toekoms (van die wêreld en nie spesifiek SA) beskou. Ek aanvaar natuurlik jy is 'n baie besige persoon en sal verseker nie geaffronteer of beledig voel indien jy nie kans sien nie. Sal ook eerder verkies om dit via epos (wat meer privaat is en verhinder dat elke tweede Jan-Raap-en-sy-maat daarop kommentaar lewer as jy nie omgee nie. Maar weereens as jy nie kan (of wil nie), geen probleem! Ons het elkeen ons paadjies wat ons loop en ons dinge wat ons moet doen om dit te laat gebeur!
Ek sal ook graag wil weet of jy ander boeke ook geskryf het (rondom strategieë, ens) wat beskikbaar is om te koop. Kennis kan mag wees en daarvan het jy duidelik heelwat! Ek reken jy kry natuurlik baie sulke "requests" en is al seker redelik dik daarvoor (veral aangesien baie dit wil misbruik)! So ek gaan jou nie kwalik neem indien jy dit wil ignoreer nie, lol (my navraag).